Arka

Arka () oli Münchenissä kesäkuusta 1947 helmikuuhun 1948 kerran kuukaudessa ilmestynyt kirjallisuus-, taide- ja kirjallisuuskritiikkijulkaisu. Lehteä julkaisi Ukrajinska trybuna yhteistyössä taiteellis-kirjallisen organisaation MURin julkaisukomitean kanssa. Lehteä ehti ilmestyä kaikkiaan kahdeksan numeroa. Toimituskunnan jäseniä olivat vuonna 1947: Viktor Petrov, Juri Kosatš, Bohdan Nyžankivskyi, Zenon Tarnavskyi ja George Juri Ševelov (salanimi Šereh) ja lehden ulkoasusta vastasi Jacques Hnizdovskyi. Ševelovista tuli 1948 päätoimittaja. Arkan taiteellinen ja teoreettinen taso oli korkea, ja se kertoi ukrainalaisille lukijoille läntisistä kulttuurivirtauksista.

Lähteet

Ukrainalaiset aikakauslehdet
Saksalaiset aikakauslehdet
Kirjallisuuslehdet
Taidelehdet